L'empresa ha de comunicar als representants legals dels treballadors dels centres de treball afectats, o a la totalitat dels treballadors (en el cas dels centres de treball sense representació unitària), la seva intenció d'iniciar el procediment, als efectes que es pugui constituir una comissió negociadora única, composta per un màxim de 13 membres.
El termini per a constituir la comissió negociadora és de 7 dies des de la data de la comunicació, o de 15 dies si existeix algun centre de treball afectat sense representants legals dels treballadors.
L'expedient s'inicia amb la comunicació de l'obertura del període de consultes als representants legals dels treballadors, i simultàniament l'empresa comunica a l'Autoritat Laboral l'inici del procediment per via telemàtica, adjuntant mitjançant el tràmit Comunicació d'acomiadaments col·lectius i/o suspensió de contractes i/o reducció de jornada temporal per causes ETOP.
L'Autoritat Laboral ha de traslladar la comunicació de l'inici del procediment al Servei Públic d'Ocupació (SEPE).
L'Autoritat Laboral ha de traslladar també a la Inspecció de Treball, la comunicació de l'inici del procediment, als efectes que emeti informe.
L'Autoritat laboral igualment dóna trasllat a la Inspecció de Treball de la comunicació de la decisió final de l'empresa una vegada finalitzat el període de consultes; i la Inspecció de Treball té 15 dies per emetre informe, el qual restarà incorporat a l'expedient.
El contingut de l'informe de la Inspecció de Treball ha de recaure sobre els extrems de la comunicació i el desenvolupament del període de consultes, i en concret ha de constatar:
L'Autoritat Laboral vetlla per l'efectivitat del període de consultes i pot trametre a tal efecte, advertències o recomanacions a les parts, sense que suposin la paralització del procediment.
Les advertències o recomanacions es trameten a ambdues parts, encara que s'adrecin només a una de les parts.
L'empresari ha de respondre per escrit a l'Autoritat Laboral abans que finalitzi el període de consultes i ha de donar còpia de la resposta als representants legals dels treballadors.
Els representants dels treballadors podran adreçar observacions a l'Autoritat Laboral en qualsevol fase del procediment, qui podrà efectuar, conseqüència d'aquestes, advertiments o recomanacions.
L'Autoritat Laboral pot efectuar durant el període de consultes actuacions d'assistència, a sol·licitud de part o per pròpia iniciativa (entre d'altres possibilitats pot adreçar a les parts propostes i recomanacions sobre les mesures socials d'acompanyament o sobre el pla de recol·locació).
L'Autoritat Laboral pot realitzar actuacions de mediació a petició conjunta de les parts (l'Autoritat Laboral pot realitzar les actuacions d'assistència i de mediació amb el recolzament de la Inspecció de Treball).
L'article 41.4 de l'Estatut dels Treballadors regula el relatiu a la representació dels treballadors durant el període de consultes.
B- Objecte i requisits del període de consultes
L' objecte del període de consultes és arribar a un acord, mitjançant una negociació de bona fe, a tal efecte els representants dels treballadors hauran de disposar des de l'inici del període de consultes de tota la documentació preceptiva.
En els expedients d'acomiadament col·lectiu la consulta haurà de tractar com a mínim sobre les possibilitats d'evitar o reduir els acomiadaments i atenuar les seves conseqüències mitjançant mesures socials d'acompanyament (l'article 8 del reglament recull la relació de mesures socials d'acompanyament), com mesures de recol·locació o accions de formació o reciclatge professional per a la millora de l'ocupabilitat.
S'ha d'aixecar acta de cadascuna de les reunions.
A l'obertura del període de consultes es fixarà un calendari de reunions, amb el número mínim de reunions i els intervals màxims entre reunions previstos a l'article 7 (acomiadaments col·lectius) i a l'article 20 (expedients de mesures temporals).
La durada del període de consultes no serà superior a 15 dies naturals en els expedients de suspensió de contractes, de reducció de jornada i d'acomiadaments col·lectius en empreses de menys de 50 treballadors, i no serà superior a 30 dies naturals en el cas d'acomiadaments col·lectius en empreses de 50 o més treballadors.
C- Finalització del període de consultes i comunicació empresarial
Un cop finalitzat el període de consultes, i en el termini màxim de 15 dies des de la darrera reunió (termini de caducitat), l'empresa comunicarà la seva decisió final a la representació dels treballadors i a l'Autoritat Laboral mitjançant el tràmit Comunicació de decisió empresarial a l'expedient ETOP.
Perquè es pugui considerar que el període de consultes ha finalitzat amb acord es requereix la conformitat de la majoria dels representants legals dels treballadors, o membres de la comissió negociadora, i a més, que aquests representin a la majoria dels treballadors del centre o centres de treball afectats.
L'Autoritat Laboral ha de trametre la comunicació empresarial al SEPE.
En els casos que s'hagin efectuat advertiments o recomanacions que no hagin estat atesos en el procediment es farà una ressenya sobre els mateixos per al coneixement del SEPE.
Igualment s'ha d'acompanyar a la comunicació al SEPE còpia de l'informe de la Inspecció de Treball (Disposició addicional segona del RD 1483/12).
La comunicació al SEPE ha de fer constar la data en què l'empresari ha comunicat la seva decisió a l'Autoritat Laboral (la data d'efectes de les mesures no podrà ser anterior a dita data de comunicació).
L'Autoritat Laboral ha de donar trasllat de la comunicació de la decisió empresarial a la Tresoreria General de la Seguretat Social quan el procediment d'acomiadament col·lectiu inclogui treballadors de 55 anys o més amb dret al finançament d'un conveni especial (article 51.9 de l'Estatut dels Treballadors i article 12.5 del reglament).
Una vegada realitzada la comunicació a l'Autoritat Laboral l'empresari pot notificar individualment als treballadors els acomiadaments o les mesures de suspensió de contractes o de reducció de jornada.
En el cas d' acomiadaments col·lectius hauran de transcórrer un mínim de 30 dies entre la data de la comunicació de l'obertura del període de consultes a l'Autoritat Laboral i la data d'efectes de l'acomiadament (article 14.2 del reglament).
En el cas de decisió empresarial sobre mesures temporals, l'empresa ha de notificar individualment a cada treballador els dies concrets afectats per les mesures i en el seu cas l'horari afectat per la reducció de jornada (article 22 del reglament); igualment ha de comunicar al SEPE, amb caràcter previ a l'efectivitat de les mesures, els dies concrets en què cadascun dels treballadors resultarà afectat, i l'horari de treball afectat durant tota la vigència en el cas de reducció de jornada.
Si hi haguessin variacions en les dades inicialment comunicades, l'empresa haurà de comunicar-les amb caràcter previ a que es produeixin (article 22 del RD 625/1985, de 2 d'abril, pel qual es desenvolupa la Llei 31/1984 de protecció per desocupació).
Els expedients presentats per empreses amb centres de treball afectats a Catalunya i altres Comunitats Autònomes quan el 85% de la plantilla sigui a Catalunya, es tramitaran per l'òrgan competent del Departament de Treball, Afers Socials i Famílies, que haurà de comunicar a les autoritats laborals de les altres Comunitats Autònomes afectades la seva intervenció, i que haurà de posar en coneixement de la Dirección General de Empleo la finalització del període de consultes, amb trasllat de còpia de l'acord o de la decisió empresarial.
A. L'obligació establerta a la Disposició Addicional 16 de la Llei 27/2011, d'1 d'agost que regula el relatiu a les aportacions econòmiques per acomiadaments que afecten a treballadors de 50 o més anys en empreses amb beneficis, afecta a les empreses que efectuen acomiadaments col·lectius i que presenten les següents circumstàncies:
L'empresa que insta l'expedient té més de 100 treballadors, o és una empresa que forma part d'un grup d'empreses que ocupa més de 100 treballadors; i a més,
A. 2. la mitjana de treballadors acomiadats de 50 o més anys, sobre el total d'acomiadats, és superior a la mitjana de treballadors de 50 o més anys sobre el total de treballadors de l'empresa (també es tindran en compte els contractes extingits per iniciativa de l'empresa, per motius no inherents a la persona del treballador, diferents als de l'art. 49.1.c ET, en els 3 anys anteriors o any posterior a l'inici del procediment d'acomiadament col·lectiu);
L'empresa o el seu grup d'empreses han obtingut beneficis almenys en:
a) els 2 exercicis econòmics anteriors al de l'inici del procediment, o
b) els 2 exercicis consecutius, en el període comprès entre l'exercici econòmic anterior a la data d'inici del procediment, i els 4 exercicis econòmics posteriors.
B- L'article 5 del RD 1484/2012, de 29 d'octubre, ("sobre les aportacions econòmiques a realitzar per les empreses amb beneficis que realitzin acomiadaments col·lectius que afectin a treballadors de 50 o més anys"), en la redacció introduïda pel RDL 5/2013, regula el contingut del certificat ( Certificat sobre aportacions econòmiques per acomiadament que afectin treballadors de 50 o més anys en empreses amb beneficis ) que ha de presentar a l'autoritat laboral la representació de l'empresa afectada per la normativa de referència:
C. L'apartat 7 de la Disposició Addicional 16 de la Llei 27/2011, regula els terminis per presentar el certificat davant l'autoritat laboral:
3 mesos, a comptar des de la finalització de l'any següent a l'inici del procediment d'acomiadament col·lectiu (en el cas abans recollit a l'apartat A-3.a).
Abans que finalitzi l'exercici immediatament posterior a aquell en què es compleixi el requisit de tenir beneficis en 2 anys consecutius (en el cas abans recollit a l'apartat A-3.b).
En ambdós supòsits, l'autoritat laboral ha de donar trasllat del certificat al Servei Públic d'Ocupació Estatal.